มาริโอ้ เมาเร่อ
ชูเกียรติ ศักดิ์วีระกุล ผู้กำกับภาพยนตร์ "รักแห่งสยาม" พูดถึงมาริโอ้ว่า ที่รับเลือกมาริโอ้มาเล่น "รักแห่งสยาม" นอกเหนือจากเรื่องหน้าตาแล้ว "เขามีดีกว่านั้น ดูจากแววตาแล้ว เขาไม่ใช่คนเลื่อนลอย ทำหน้าหล่อไปวันๆ ... เขารักครอบครัว เขาเป็นคนจริงใจ ใสซื่อ เหมือนแก้วน้ำใบใหญ่ ๆ ใส่อะไรลงไปก็ได้" ส่วนผู้กำกับภาพยนตร์เรื่อง "ฝัน-หวาน-อาย-จูบ" ราเชนทร์ ลิ้มตระกูล พูดถึงมาริโอ้ว่า " เขามีความซื่อสัตย์ต่อความคิดของตัวเองมาก ซื่อสัตย์กับคนที่เขาทำงานด้วยมาก ๆ"
บุญชู จะอยู่ในใจเสมอ
บุญชู จะอยู่ในใจเสมอ หรือ บุญชู 10 เป็นภาพยนตร์ไทย โดยค่าย ไฟว์สตาร์ โปรดักชั่น กำกับโดย เกียรติ กิจเจริญ แสดงโดย สันติสุข พรหมศิริ จินตหรา สุขพัฒน์ ธนฉัตร ตุลยฉัตร ณัฐฐาวีรนุช ทองมี เกล้าแก้ว สินเทพดล วัชระ ปานเอี่ยม เกียรติ กิจเจริญ นฤพนธ์ ไชยยศ กฤษณ์ ศุกระมงคล อรุณ ภาวิไล เป็นภาพยนตร์ภาคที่ 10 และเป็นภาคสุดท้ายของสุดยอดภาพยนตร์ตลกระดับตำนานของไทย "บุญชู" โดยได้มีการเปลี่ยนตัวผู้กำกับจาก บัณฑิต ฤทธิ์ถกล มาเป็น เกียรติ กิจเจริญ เนื่องจากบัณฑิตได้เสียชีวิตเมื่อปี พ.ศ. 2552 และยังได้เพิ่มละครตัวใหม่ ๆ เข้ามาด้วย สาเหตุที่ต้องตั้งชื่อ "บุญชู จะอยู่ในใจเสมอ" เพราะถ้าใส่เลข 10 เข้าไป จะทำให้หนังเกรดต่ำลง ออกฉายวันที่ 5 สิงหาคม พ.ศ. 2553